Bitka o Bogside

Bitka o Bogside boli veľké komunitné nepokoje, ktoré sa odohrávali v priebehu od 12. augusta až do 14. augusta 1969 v meste Derry v Severnom Írsku. Boje sa odohrávali medzi obyvateľmi štvrte Bogside (spolu s Obranným združením občanov Derry) a Kráľovskou ulsterskou políciou (RUC).

Nepokoje vypukli keď írski nacionalisti začali hádzať kamene a klince na účastníkov pochodu Apprentice Boys ktorí prechádzali pozdĺž mestských hradieb a okolo nacionalistickej časti Bogside. Zúrivá vzbura vypukla medzi unionistami a políciou na jednej strane a nacionalistami na strane druhej. Vzbura medzi políciou a obyvateľmi Bogside pokračovala po dobu troch dní. Polícia nebola schopná dostať sa do oblasti a nakoniec musela byť nasadená britská armáda aby obnovila poriadok. Vzbura ktorá začali násilie po celom Severnom Írsku je obyčajne videná ako jedna z prvých konfrontácií v konflikte známom ako Problémy.

Pozadie udalostí
Napätie v Derry sa začalo stupňovať už rok pred bitkou o Bogside. Sčasti to bolo kvôli dlhotrvajúcej nespravodlivosti ktorej sa dopúšťali protestanti na katolíkoch. Mesto malo väčšinovú katolícku a nacionalistickú populáciu. Napríklad v roku 1961 malo mesto 53 744 obyvateľov, z toho bolo 36 049 katolíkov a 17 695 protestantov. Ale kvôli zmanipulovaným voľbám po rozdelení Írska bolo mesto od roku 1925 ovládané Ulsterskou unionistickou stranou.

Bitka
Činnosť obyvateľov štvrte Bogside bola koordinovaná do určitej miery. Obranné združenie občanov Derry zriadili veliteľstvo v dome Paddyho Dohertyho na Westland Street a snažili sa dohliadať na zhotovovanie zápalných bômb a umiestňovanie barikád. Tiež zriadili Radio Free Derry. Mnoho miestnych ľudí sa však do nepokojov zapojili z vlastnej iniciatívy ako napríklad  Bernadette Devlin, Eamonn McCann a ďalší.

Miestna mládež vyliezla na strechy vysokých bytov na Rossville Street odkiaľ bombardovali políciu ohňostrojovými raketami. Keď sa prišlo na túto výhodu, mladíci boli pravidelne zásobovaný kameňmi a zápalnými bombami.

Polícia bola v mnohých ohľadoch zle pripravená na vzburu. Ich štíty boli príliš malé a nechránili im celé telo. Navyše ich uniformy neboli ohňovzdorné a neexistoval žiaden systém a výsledkom bolo, že rovnakí policajti slúžili počas nepokojov tri dni bez odpočinku.

13. augusta predseda vlády Írska Jack Lynch urobil televízny prejav o udalostiach v Derry a povedal, že  "nemôže len tak stáť a pozerať sa na to ako sú nevinný ľudia zranení alebo ešte horšie". Sľúbil, že pošle írsku armádu k hraniciam a vytvorí poľné nemocnice pre tých, ktorý boli zranení v bojoch. Slová Jacka Lyncha boli v Bogside vykladané ako to, že im írski vojaci majú byť poslaný na pomoc. Unionisti boli zdesení z tejto vyhliadky, ktorý to videli ako inváziu do Severného Írska. Hoci írska armáda bola naozaj poslaná k hranici, obmedzila svoje aktivity len na poskytovanie zdravotnej starostlivosti pre zranených.

14. augusta nepokoje v Bogside dosiahli kritického bodu. Takmer celá komunita štvrte bola zmobilizovaná. Mnohí šírili falošné zvesti, že katedrála sv. Eugena bola napadnutá políciou. Polícia tiež začala používať strelné zbrane. Dvaja vzbúrenci boli postrelení a zranení na Great James' Street. Ulsterská špeciálna polícia ktorá bola väčšinou tvorená protestantmi, bez žiadnych skúseností s riadeným davu, bola veľmi obávaná medzi katolíkmi za ich údajnú úlohu v zabíjaní počas 20-tych rokov bola poslaná do Derry aby vyvolala obavy z masakry na časti obyvateľov štvrte Bogside.

Len hŕstka radikálov v Bogside, najmä  Bernadette Devlin bola proti nasadeniu britských vojakov. Tento dobrý vzťah však netrval dlho ale iba dovtedy kedy Problémy vystupňovali.

Viac ako 1000 ľudí v meste Derry bolo zranených, ale nikto nebol zabitý. Bolo nasadených celkom 691 policajtov z ktorých len 225 bolo nasadených 15. augusta o 12:30. V radoch policajtov bolo najmenej 350 vážne zranených. Koľko obyvateľov Bogside bolo zranených je nejasné, pretože mnohé zranenia neboli nikdy hlásené.

Zdroj

Kategória:Konflikt v Severnom Írsku
Kategória:Dejiny Spojeného kráľovstva
Kategória:Londonderry
Kategória:Bitky v 1969